Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника Новице Јанчића, ул. xxxxx бб, xxxxx, a у име инвеститора “АZVI“ С.А – xxxxxx, xxxxxxx бр. xx, xxxxxxx, за издавање локацијских услова на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ захтев “АZVI“ С.А – xxxxxxxx, xxxxxxxx бр. xx, xxxxxxxxxx, за издавање локацијских услова за изградњу привремене асфалтне базе на кп.бр. 1262/1 КО Сува Морава, због неиспуњења формалних услова за даље поступање по захтеву.**

**О б р а з л о ж е њ е**

“АZVI“ С.А – xxxxxxx, xxxxxxxx бр. xx, xxxxxxxxxx је преко пуномоћника Новице Јанчића, ул. xxxxxxxxxxxxx бб, xxxxxxx, дана 07.03.2017.године поднео захтев за издавање локацијских услова за изградњу привремене асфалтне базе на кп.бр. 1262/1 КО Сува Морава.

Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Захтев, односно пријава не садржи све прописане податке на прописаном обрасцу,
* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

Уз захтев нису приложене уплатнице РАТ и накнаду општини за издавање локацијских услова.

На прописаном обрасцу захтева потребно је дефинисати постојеће објекте на парцели, у смилу њиховог броја, статуса – задржавају се или уклањају, бруто грађевинске површине које се уклањају, односно задржавају, као и напомену да ли су изграђени у складу са Законом.

Техничка документација мора бити електронски потписана од стране одговорног лица-предузетника, које је носилац израде техничке документације и главног пројектанта, односно одговорног пројектанта. Уколико се графичка документација доставља у pdf и dwg/dwf (dwfx) формату, pdf формат се електронски потписује док dwg/dwf (dwfx) формат не мора бити ел.потписан. Уколико се графичка документација доставља само у dwg/dwf (dwfx) формату, исти мора бити електронски потписан.

Као плански основ је наведен неадекватан документ, с обзиром да се ради о парцели која се налази у обухвату Плана детаљне регулације индустријске зоне Општине Владичин Хан („Сл. гласник Града Врања број 25/2010).

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под бројем IV 350-16/17-04 дана 10.03.2017.године.**

**САМОСТАЛНИ САВЕТНИК РУКОВОДИЛАЦ ОДЕЉЕЊА**

 **Милош Јовановић, д.и.а. Љиљана Мујагић, дипл. пр. планер**